Na osnovu člana 46. do  66. Zakona o budžetima u Federaciji BiH («Sl.novine Federacije BiH», broj 102/13, 9/14, 13/14, 8/15, 91/15, 102/15, 104/16,5/18,11/19, 99/19, 25a/22 i 7/25), a u skladu sa članom 21. Statuta Grada Visoko («Službeni glasnik Grada Visoko», broj 10/21), Gradsko vijeće Visoko na 22. sjednici, održanoj 08.09.2026.godine,  donijelo je:
ODLUKU O IZMJENAMA I DOPUNAMA ODLUKE 
O IZVRŠENJU BUDŽETA GRADA VISOKO

ZA 2026. GODINU

                                                              Član 1.
U Odluci o izvršenju budžeta Grada Visoko za 2026.godinu („Službeni glasnik Grada  Visoko“ broj 10/25 i 03/26) član 23. (sredstva Službe za finansije, privredu, poslovne prostore i ekonomski razvoj za tekuće transfere) mijenja se i glasi:

          (1) Sredstva utvrđena u razdjelu 02 01 001 – Služba za privredu,finansije, poslovne prostore i ekonomski razvoj na poziciji „Transfer JKP Visoko za realizaciju Projekta Vodovod Visoko- treća faza podsistema Moštre (Poriječani,Srhinje,Vratnica) realizirat će se na osnovu posebnog sporazuma sa JKP Visoko kojim će se definisati način realizacije planiranih sredstava.
          (2) Sredstva utvrđena u razdjelu 02 01 001 – Služba za finansije, privredu, poslovne prostore i ekonomski razvoj, na pozicijama transfera javnim ustanova i preduzećima i privatnim preduzećima koristit će se prema programima utroška, odnosno aktima koje donosi Gradonačelnik na prijedlog nadležne službe, a Služba se obavezuje da nakon donošenja navedenih akata raspiše javni poziv za sredstva planirana na poziciji „Poticajna sredstva za poljoprivredu. Planirana pozicija transfera „Podrška biznisu, privrednicima i obrtnicima...“ realizirat će se u skladu sa potpisanim Memorandumom o razumijevanju sa organizacijom Caritas Švicarska, a planirana pozicija „Transferi za refundaciju troškova zapošljavanja – projekat CEFE“ realizirat će se u skladu sa potpisanim Sporazumom o partnerstvu i sufinansiranju sa Udruženjem CEFE u okviruprojekta „GreenSTART“.
          (3) Nosilac organizacije Manifestacije „Visočko ljeto“ je Javna ustanova Centar za kulturu,sport i informisanje koja će sve aktivnosti provesti u skladu sa zakonskim propisima.

          (4) Za realizaciju sredstava planiranih za Transfer za održavanje manifestacije Sarajevo film festival nadležna je Javna ustanova Centar za kulturu,sport i informisanje.

          (5) Sredstva utvrđena u razdjelu 02 01 001 – Služba za finansije, privredu, poslovne prostore i ekonomski razvoj, na poziciji transfera međunarodnim organizacijama realizirat će se na osnovu zaključenih ugovora/sporazuma sa međunarodnim organizacijama

                                                              Član 2.
U Odluci o izvršenju budžeta Grada Visoko za 2026.godinu („Službeni glasnik Grada  Visoko“ broj 10/25 i 03/26) dodaje se novi član 25. (sredstva Službe za finansije, privredu, poslovne prostore i ekonomski razvoj za opremu za razvoj turističke infrastrukture (šadrvani) glasi:

                Sredstva utvrđena u razdjelu 02 01 001 – Služba za finansije, privredu, poslovne prostore i ekonomski razvoj, na poziciji „Oprema za razvoj turističke infrastrukture (šadrvani)“ koristit će se prema programima utroška, odnosno aktima koje donosi Gradonačelnik na prijedlog nadležne službe
                                                              Član 3.

U Odluci o izvršenju budžeta Grada Visoko za 2026.godinu („Službeni glasnik Grada  Visoko“ broj 10/25) član 26. postaje član 27.(sredstva Službe za boračko-invalidsku zaštitu i društvene djelatnosti za transfere drugim nivoima vlasti) mijenja se i glasi:

                Sredstva utvrđena u razdjelu 03 01 001 – Služba za boračko-invalidsku zaštitu i društvene djelatnosti, na pozicijama „Transfer za općinu Vareš za subvencioniranje prevoza penzionera prema KB Zenica (autobusna linija Vareš-Breza-Visoko-Zenica)“, „Transferi za spomen obilježja i mezarja“  i „Transferi za mjesne zajednice iz oblasti društvenih djelatnosti“ realizirat će se putem zaključenih sporazuma i akata koje donese Gradonačelnik na prijedlog nadležne službe.  
                                                              Član 4.


Ova Odluka stupa na snagu danom objavljivanja u "Službenom glasniku Grada Visoko", a primjenjivat će se od  01.01.2026.godine.

Broj:02/1-02-230/26                                                                        PREDSJEDAVAJUĆI
Datum: 08.09.2026.g                                                                      GRADSKOG   VIJEĆA                    

             V i s o k o           
                                                                                                            Mr.Almir Ljeskovica

